**วิจัยในชั้นเรียน**

**เรื่อง**

**การสร้างหนังสือเสริมประสบการณ์การอ่านเรื่องสั้น**

**วิชาภาษาอังกฤษ**

**ผู้วิจัย**

**นางสาวอัจฉรา พวงสมบัติ**

**กลุ่มสาระการเรียนรู้ ภาษาต่างประเทศ**

**ชั้น ประถมปีที่ 2 ภาคเรียนที่ 2 ปีการศึกษา 2562**

**ชื่องานวิจัย**  การสร้างหนังสือเสริมประสบการณ์การอ่านเรื่องสั้นวิชาภาษาอังกฤษ

**ชื่อผู้วิจัย** นางสาวอัจฉรา พวงสมบัติ

**กลุ่มสาระการเรียนรู้** ภาษาต่างประเทศ

**ชื่ออาจารย์ที่ปรึกษา** ดร.สมาพร ลี้ภัยรัตน์

**บทคัดย่อ**

การศึกษาวิจัยครั้งนี้ มีวัตถุประสงค์เพื่อพัฒนาการสร้างหนังสือส่งเสริมประสบการณ์การอ่านเรื่องสั้นวิชาภาษาอังกฤษ โดยการใช้กิจกรรมการอ่านเรื่องสั้นที่มีภาพประกอบ และทำแบบฝึกหัดเกี่ยวกับเนื้อเรื่อง กลุ่มทดลองเป็นนักเรียนชั้นประถมศึกษาปีที่ 2 /5 จำนวน 24 คน โดยให้นักเรียนอ่านเรื่องสั้นที่ครูกำหนดให้ และให้นักเรียนระบายสีภาพประกอบ หลังจากนั้นให้นักเรียนทำแบบฝึกหัดเกี่ยวกับเรื่องที่อ่าน จากนั้นวิเคราะห์ผลคะแนนโดยใช้วิธีการหาค่าเฉลี่ยและค่าร้อยละพร้อมทั้งให้นักเรียนทำแบบประเมินหนังสือส่งเสริมการอ่านเรื่องสั้น

ผลการศึกษาปรากฏว่า จากการศึกษาและวิเคราะห์การประเมินความคิดเห็นในการสร้างหนังสือส่งเสริมการอ่าน สำหรับนักเรียนชั้นประถมศึกษาปีที่ 2/5 แสดงให้เห็นว่า โดยรวมอยู่ในระดับเหมาะสมมาก โดยระดับคะแนนเฉลี่ย ( X ) ได้ 3.61 และผลการหาประสิทธิภาพของหนังสือส่งเสริมการอ่าน หลังจากนักเรียนได้ทำแบบฝึกหัดท้ายบท โดยเฉลี่ยคิดเป็นร้อยละ 86.76 โดยมีคะแนนเฉลี่ย 60.74

การสร้างหนังสือเสริมประสบการณ์การอ่านเรื่องสั้น

วิชาภาษาอังกฤษ

**ความสำคัญและที่มา**

 การเรียนการสอนที่ใช้อยู่ในปัจจุบันมีวัตถุประสงค์ประการหนึ่งคือ มุ่งปลูกฝังให้นักเรียนได้ใฝ่รู้ใฝ่เรียน การปลูกฝังให้นักเรียนรักการอ่านจึงมีความจำเป็น หนังสือหรือห้องสมุดจึงเป็นครูคนที่สองของนักเรียน ครูจึงจำเป็นต้องจัดหาแหล่งค้นคว้าหาความรู้ให้นักเรียนแทนการเป็นผู้บอก เป็นผู้พูดหรือทำกิจกรรมต่างๆเสียเอง ดังนั้นการจัดทำหนังสือเสริมประสบการณ์เพื่อส่งเสริมการเรียนให้แก่นักเรียนจึงมีความจำเป็นในการจัดการเรียนการสอนในปัจจุบัน

**ทางเลือกที่คาดว่าจะแก้ปัญหา**

 ผู้จัดทำได้ศึกษาสภาพปัญหาเกี่ยวกับการเรียนการสอนกลุ่มวิชาภาษาต่างประเทศ พบว่านักเรียนขาดทักษะในการศึกษาค้นคว้าหาความรู้ด้วยตนเอง หนังสือสำหรับอ่านและศึกษาค้นคว้าบางเนื้อหามีไม่เพียงพอกับความต้องการของนักเรียน นักเรียนบางส่วนยังมีสมรรถภาพในการอ่านไม่ดีพอ นักเรียนบางส่วนยังไม่มีนิสัยรักการอ่าน เมื่อรู้สภาพปัญหาแล้ว ก็นำข้อมูลที่ได้มาเป็นแนวทางในการจัดทำหนังสือเสริมการอ่าน พอจะสรุปได้ว่าหนังสือส่งเสริมการอ่าน หมายถึงหนังสือที่จัดขึ้นโดยมีวัตถุประสงค์เป็นไปในทางส่งเสริมให้ผู้อ่านเกิดทักษะในการอ่านและมีนิสัยรักการอ่านมากยิ่งขึ้น

**จุดมุ่งหมาย**

1. นักเรียนสามารถศึกษาหาความรู้ด้วยตนเอง
2. อ่านแล้วเกิดความสนุกสนานเพลิด และเกิดความซาบซึ้งในคุณค่าของภาษา
3. ช่วยเสริมสร้างทักษะและนิสัยรักการอ่าน
4. ช่วยเพิ่มพูนความรู้ความเข้าใจในสิ่งที่เรียนรู้ตามหลักสูตรให้กว้างขวางขึ้น

**ตัวแปรที่ศึกษา**

1. หนังสือส่งเสริมการอ่านสั้น
2. คะแนนจากแบบฝึกหัด
3. แบบประเมินหนังสือส่งเสริมการอ่านเรื่องสั้นสำหรับนักเรียน

**กรอบแนวคิดในการวิจัย**

การวิจัยครั้งนี้เป็นการจัดทำหนังสือส่งเสริมการอ่านเรื่องสั้น สำหรับให้นักเรียนศึกษาหาความรู้ด้วยตนเอง และเพื่อให้นักเรียนเกิดความสนุกสนานเพลิดเพลิน เกิดความซาบซึ้งในคุณค่าของภาษา อีกทั้งยังเป็นการช่วยเสริมสร้างทักษะและนิสัยรักการอ่านให้กับนักเรียน ผู้วิจัยได้จัดทำหนังสือส่งเสริมการอ่านเรื่องสั้นวิชาภาษาอังกฤษ โดยใช้หนังสือที่มีรูปภาพประกอบและแบบฝึกหัดที่หลากหลายเพื่อช่วยพัฒนาการอ่านและการจำคำศัพท์ภาษาอังกฤษ และได้ทำการคะแนนจากการทำแบบฝึกหัด เพื่อศึกษาพัฒนาการของนักเรียนหลังจากที่ได้มีการอ่านว่านักเรียนมีความแตกต่างหรือพัฒนาขึ้นหรือไม่

**ประโยชน์ที่คาดว่าจะได้รับ**

1. ได้หนังสือส่งเสริมประสบการณ์การอ่านเรื่องสั้นวิชาภาษาอังกฤษ ที่จะช่วยพัฒนาการอ่านวิชาภาษาอังกฤษของนักเรียนชั้นประถมศึกษาปีที่ 2
2. ได้แนวทางในการฝึกให้นักเรียนมีความรับผิดชอบ กระตือรือร้นและมีนิสัยรักการอ่านมากขึ้น

**ขอบเขตของการวิจัย**

ในการศึกษาวิจัยครั้งนี้เป็นการสร้างหนังสือส่งเสริมการอ่านเรื่องสั้น โดยใช้กิจกรรมการอ่าน การเขียน ทักษะทางศิลปะ เพื่อพัฒนาการอ่านภาษาอังกฤษของนักเรียนชั้นประถมศึกษาปีที่ 2 และได้กำหนดขอบเขตของการวิจัยไว้ดังนี้

1.ประชากร ประชากรที่ใช้ในการศึกษา คือนักเรียนโรงเรียนอนุบาลเมืองอุทัยธานี ทีกำลังศึกษาอยู่ในระดับชั้นประถมปีที่ 2/5 ในภาคเรียนที่ 2 ประจำปีการศึกษา 2562 จำนวน 22 คน

 2. เนื้อหาที่ใช้ในการสร้างหนังสือส่งเสริมการอ่านเป็นเรื่องสั้นที่มีคำศัพท์ที่เหมาะสมกับนักเรียนในระดับชั้นประถมปีที่ 2

**วิธีดำเนินการวิจัย**

 **ระยะเวลาในการดำเนินงาน**

 พฤศจิกายน 2562 – กุมภาพันธ์ 2563

|  |  |  |
| --- | --- | --- |
| **วัน เดือน ปี** | **กิจกรรม** | **หมายเหตุ** |
| 13 - 30 พฤศจิกายน 2562 | - ศึกษาสภาพปัญหาและวิเคราะห์หาแนวทางแก้ปัญหา |  |
| 1 - 24 ธันวาคม 2562 | - เขียนเค้าโครงงานวิจัยในชั้นเรียน- ศึกษาการสร้างหนังสือเสริมประสบการณ์การอ่าน- วิเคราะห์ผู้เรียนและวิเคราะห์เนื้อหา- ออกแบบเครื่องมือที่จะใช้ในงานวิจัย |  |
| 5 – 30 มกราคม 2563 | - ทำหนังสือทดลองใช้กับนักเรียนกลุ่มตัวอย่าง | ผู้วิจัยบันทึก |
| 2 – 15 กุมภาพันธ์ 2563 | - เก็บรวบรวมข้อมูลและวิเคราะห์ข้อมูล | ผู้วิจัยบันทึก |
| 16 – 29 กุมภาพันธ์ 2563 | - สรุป และอภิปรายผล- จัดทำรูปเล่ม | ผู้วิจัยบันทึก |

**เครื่องมือที่ใช้ในการวิจัย**

* 1. หนังสือส่งเสริมการอ่าน
	2. แบบประเมินหนังสือส่งเสริมการอ่านเรื่องสั้นสำหรับนักเรียน

**ขั้นตอนการดำเนินการ**

 การสร้างหนังสือส่งเสริมการอ่านเรื่องสั้น และวิธีการดำเนินการศึกษาค้นคว้า การศึกษาค้นคว้านี้ เป็นการสร้างหนังสือส่งเสริมการอ่าน ชั้นประถมศึกษาปีที่ 2 ได้แบ่งวิธีดำเนินการตามลำดับดังนี้

1. ประชากรและกลุ่มตัวอย่าง
2. เครื่องมือที่ใช้ในการทดลอง
3. วิธีสร้างเครื่องมือ
4. การดำเนินการทดลอง
5. การวิเคราะห์ข้อมูล
6. สถิตที่ใช้ในการวิเคราะห์ข้อมูล

1. ประชากรและกลุ่มตัวอย่าง

 ประชาการที่ใช้ในการทดลองครั้งนี้คือ นักเรียนชั้นประถมศึกษาปีที่ 2 ปีการศึกษา 2562 จำนวน 22 คน

2. เครื่องมือที่ใช้ในการทดลอง

 เครื่องมือที่ใช้ในการทดลองมีดังต่อไปนี้

 2.1 หนังสือส่งเสริมการอ่านกลุ่มวิชาภาษาต่างประเทศ (ภาษาอังกฤษ) จำนวน 1 เล่ม

 2.2 แบบประเมินหนังสือส่งเสริมการอ่านเรื่องสั้นสำหรับนักเรียน

3. วิธีสร้างเครื่องมือในการทดลอง

 3.1 การสร้างหนังสือเสริมการอ่านเรื่องสั้น

 ผู้จัดทำได้ดำเนินการสร้างเครื่องมือตามลำดับต่อไปนี้

* + 1. ศึกษาวิธีสร้างหนังสือส่งเสริมการอ่านจากตำราเอกสารของ สถาบันพัฒนาครูและบุคลากรทางการศึกษา กรมวิชาการ
		2. ศึกษาปัญหา แนวคิดและโครงสร้าง

1. ผู้จัดทำได้ศึกษาสภาพปัญหาเกี่ยวกับการเรียนการสอนกลุ่มวิชาภาษาต่างประเทศ พบว่ามีปัญหาด้านการสอนภาษาอังกฤษดังนี้

 - นักเรียนขาดทักษะในการศึกษา

 - หนังสือสำหรับอ่านและศึกษาค้นคว้าบางเนื้อหามีไม่เพียงพอกับความต้องการของนักเรียน

 - นักเรียนบางส่วนยังมีสมรรถภาพในการอ่านไม่ดีพอ

 - นักเรียนบางส่วนยังไม่มีนิสัยรักการอ่าน

 เมื่อรู้สภาพปัญหาแล้วก็นำเอาข้อมูลที่ได้มาเป็นแนวทางในการจัดทำหนังสือส่งเสริมการอ่านดังนี้

 เรื่องสัมพันธ์กับ Past Simple Tense

 2. ผู้จัดทำได้ศึกษาแนวคิดในการทำหนังสือส่งเสริมการอ่าน พอจะสรุปได้ว่า หนังสือส่งเสริมการอ่าน หมายถึงหนังสือที่จัดทำขึ้นโดยมีวัตถุประสงค์เป็นไปในทางส่งเสริมให้ผู้อ่านเกิดทักษะในการอ่าน และมีนิสัยในการรักการอ่านมากยิ่งข้น อาจเป็นหนังสือสารคดี เรื่องสั้น ฯลฯ ที่มีลักษณะไม่ขัดต่อวัฒนธรรมประเพณีและศีลธรรมอันดีงาม ให้ความรู้ มีคติ และมีประโยชน์

1. การดำเนินการทดลอง

 ผู้จัดทำได้ทำหนังสือส่งเสริมการอ่านเรื่องสั้นไปทดลองกับนักเรียนชั้น ป. 2/2 รวม 22 คน ในปีการศึกษา 2562 ภาคเรียนที่ 2

 ก่อนที่ผู้จัดทำจะนำหนังสือส่งเสริมการอ่านเรื่องสั้นไปใช้นั้น ได้ชี้แจงให้นักเรียนทราบขั้นตอนให้เข้าใจตรงกันเสียก่อน เพื่อไม่ให้เกิดปัญหา และข้อบกพร่อง มีรายละเอียดดังนี้

 4.1 ชี้แจงวัตถุประสงค์ วิธีใช้หนังสือส่งเสริมการอ่านเรื่องสั้นแก่นักเรียนให้เข้าใจขั้นตอนก่อน

 4.2 ขั้นประกอบกิจกรรม โดยให้นักเรียนมีบทบาทในการปฏิบัติ เพื่อบรรลุถึงจุดประสงค์ที่วางไว้

 4.3 ขั้นสรุป เป็นการสรุปความเข้าใจของนักเรียนในเรื่องนั้น

 4.4 ขั้นทำแบบฝึกหัดท้ายบท

 5. การวิเคราะห์ข้อมูล

 ผู้จัดทำได้ทำการวิเคราะห์ข้อมูลดังต่อไปนี้

 5.1 หาค่าสถิติพื้นฐาน ได้แก่ ค่าคะแนนเฉลี่ย (x) ของคะแนนที่ได้จากการตรวจแบบฝึกหัด

 5.2 วิเคราะห์ความคิดเห็นของนักเรียน

การเสนอผลการวิเคราะห์ข้อมูลในการสร้างหนังสือส่งเสริมการอ่าน สำหรับนักเรียนชั้นประถมศึกษาปีที่ 2 /2 จัดเสนอตามลำดับดังนี้

1. ผลการประเมินความคิดเห็นของนักเรียนในการสร้างหนังสือส่งเสริมการอ่าน เรื่อง Lazy Memo สำหรับนักเรียนชั้นประถมศึกษาปีที่ 2/5

 1.1 ผลการประเมินความคิดเห็นของนักเรียนในการสร้างหนังสือส่งเสริมการอ่าน

เรื่อง Lazy Memo สำหรับนักเรียนชั้นประถมศึกษาปีที่ 2/5 ด้านเนื้อหา และการดำเนินเรื่อง (ดังตาราง 1)

 2. ผลการหาประสิทธิภาพหนังสือส่งเสริมการอ่าน สำหรับนักเรียนชั้นประถมศึกษาปีที่ 2/5

 2.1 ผลการหาประสิทธิภาพหนังสือส่งเสริมการอ่าน สำหรับนักเรียนชั้นประถมศึกษาปีที่ 2/5 ขั้นที่ 1 (ดังตาราง 2)

 2.2 ผลการหาประสิทธิภาพหนังสือส่งเสริมการอ่าน สำหรับนักเรียนชั้นประถมศึกษาปีที่ 2/5 ขั้นที่ 2 (ดังตาราง 3)

**6. ผลการวิเคราะห์ข้อมูล**

1. ผลการประเมินความคิดเห็นของนักเรียนในการสร้างหนังสือส่งเสริมการอ่านเรื่องสั้น สำหรับนักเรียนชั้นประถมศึกษาปีที่ 2/5

**7. สรุปผลการศึกษาวิจัย**

 จากการศึกษาและวิเคราะห์การประเมินความคิดเห็นในการสร้างหนังสือส่งเสริมการอ่านเรื่องสั้น สำหรับนักเรียนชั้นประถมศึกษาปีที่ 2/5 (จากตารางที่ 1 ) แสดงให้เห็นว่า โดยรวมอยู่ในระดับเหมาะสมมาก โดยระดับคะแนนเฉลี่ย ( X ) ได้ 3.61 และผลการหาประสิทธิภาพของหนังสือส่งเสริมการอ่านเรื่องสั้น หลังจากนักเรียนได้ทำแบบฝึกหัดท้ายบท โดยเฉลี่ยคิดเป็นร้อยละ 86.76 โดยมีคะแนนเฉลี่ย 60.74

**8. อภิปรายผลการศึกษา**

 จากการสร้างหนังสือส่งเสริมการอ่านเรื่องสั้น สำหรับนักเรียนชั้นประถมศึกษาปีที่ 2/5 ในครั้งนี้สามารถอภิปรายผลได้ดังนี้

 1. พบว่าผลหนังสือส่งเสริมการอ่านเรื่องสั้น สำหรับนักเรียนชั้นประถมศึกษาปีที่ 2/5 ที่ผู้จัดทำได้ทำขึ้นนี้ สามารถช่วยพัฒนาการอ่านและช่วยเสริมสร้างทักษะและนิสัยรักการอ่าน นักเรียนได้รับประโยชน์ สนุกสนานเพลิดเพลิน อ่านจับใจความได้ และเล่าเรื่องที่อ่านได้อย่างมั่นใจ รวมทั้งยังนำความรู้ที่ได้จากการอ่านไปประยุกต์ใช้กับตัวนักเรียน โดยดูได้จากผลการประเมินความคิดเห็นของนักเรียน ในการสร้างหนังสือส่งเสริมการอ่าน

 2. จากการวิเคราะห์ผลการทำแบบฝึกหัดท้ายบท พบว่าโดยรวมนักเรียนสามารถทำแบบฝึกหัดได้โดยมีคะแนนเฉลี่ย 60.74 จาก คะแนนเต็ม 70 คะแนน

 3. จะเห็นได้ว่าจากการที่นักเรียนได้มีโอกาสอ่านเรื่องสั้น จะช่วยให้นักเรียนมีการพัฒนาการอ่าน และเสริมสร้างทักษะและนิสัยรักการอ่านมากขึ้น

**9. ข้อเสนอแนะ**

 1. ในการสร้างหนังสือส่งเสริมการอ่านอาจจะใช้เนื้อหาหลายเรื่องที่มากกว่าเรื่องเดียว โดยอาจจะหาเรื่องอื่นๆมาเพิ่มขึ้น เพื่อที่จะหาเรื่องสั้นภาษาอังกฤษมาเพิ่มให้นักเรียน เพื่อช่วยพัฒนาทักษะการอ่านภาษาอังกฤษให้ได้ผลดีที่สุด

 2. ในการวิจัยครั้งต่อไปอาจลดปริมาณของกลุ่มตัวอย่างลงและ อาจเจาะจงทำการวิจัยกลุ่มนักเรียนที่ขาดทักษะในการอ่านเรื่องสั้น เพื่อหาแนวทางในการช่วยเหลือและแก้ไขต่อไป